stanford-oval/wikipedia huggingface dataset:
סטרטודוס

| סטרטודוס |
| --- | --- |

תקופה
קרטיקון עליון-אאוקן 86.3–48.6 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: Alepisauriformes
סוג:: סטרטודוס
מינים
 Stratodus apicalis  Stratodus indamanensis
שם מדעי
 Stratodus ‏קופ, 1872

סטרטודוס (שם מדעי: Stratodus) הוא סוג נכחד של דג גרם מהסדרה דגי-לטאים, אשר התקיים במימי הקרטיקון העליון עד לסוף האאוקן לפני 86.3 עד 48.6 מיליון שנה מזמננו, כאשר הוא שרד את הכחדת הקרטיקון. דג זה היה הגדול שביותר בסדרתו והגיע לאורך מוערך של 5 מטרים בקירוב.
המאובנים של דג זה התגלו ברחבי העולם בקנזס (על גדת המיזורי), אלבמה, מרוקו, ישראל, ירדן, ניז'ר, דקוטה הדרומית ומאלי, מה שמראה על תפוצה נרחבת לאורך האוקיינוס האטלנטי ואולי גם בקרבת היבשה.
מאפיינים

הסטרטודוס תואר ב-1872 בידי החוקר אדוארד דרינקר קופ. בסוג זוהו שני מינים: Stratodus apicalis ו-Stratodus indamanensis, כשבעבר נכלל מין נוסף - Stratodus oxypogon, הכלול כיום במין S. apicalis.
דג זה היה גדול בהרבה מרוב קרובי משפחתו הקיימים והגיע לאורך של מטר במין S. apicalis, כאשר המין Stratodus indamanensis הגיע לאורך של 5 מטרים והיה גדול דגי-הלטאים. במראהו דמה מעט לחדקן אך היה בעל מבנה גוף זרים שהותאם לתאוצה בעקבות טרף. הלסתות דמו למקור כשל דגי מקור, אך קצרות בהרבה והכילו שיניים בבסיסם. הגוף היה מכוסה בקשקשים ובלוחיות גרמיות כשל חדקנים והזדקר סנפיר גב גבוה. עם זאת רוב הגוף דמה יותר לזה של צלופח גדול מאשר למפרשן.
שיניו של דג זה הגיעו לאורך 7 מ"מ והיו גדולות, חרוטיות ומשוננות ופונות אחורה. אלו שימשו לתפיסה ואחיזה בטרף כמו דגים או רכיכות.
הערות שוליים

↑  Michaut, Marc (2012). "Stratodontidae, Maastrichtien du Niger, partie 1". HAL Open Science. Archived from the original on 27 May 2022.
↑  Harrell, Lynn (2008). "A Nearly Complete Specimen of Stratodus apicalis (Teleostei: Dercetidae) from the Upper Niobrara Formation of South Dakota, USA". SVP Abstracts – via Researchgate.
FBI: אינטרנשיונל

| --- | --- |

 מבוסס על:  אף. בי. איי 
 סוגה:  דרמה משטרתית 
 שחקנים:  לוק קליינטנק  כריסטיאנה פאול  קרטר רדווד  היידה ריד  ג'סי לי סופר 
 ארץ מקור:  ארצות הברית 
 שפות:  אנגלית 
 מספר עונות:  4 
 מספר פרקים:  69 (נכון ל־25 בפברואר 2025) 
 שידור
 רשת שידור:  CBS 
 תקופת שידור מקורית:  21 בספטמבר 2021 – הווה
 קישורים חיצוניים
 אתר רשמי
 דף התוכנית ב-IMDb
 
FBI: אינטרנשיונל היא סדרת דרמת פשע אמריקאית העוסקת במרדף יחידה מוטסת מיוחדת של סוכני FBI אחרי פושעים ברחבי העולם. היא סדרת ספין אוף של סדרת הטלוויזיה "FBI".
הסדרה מופקת ומשודרת ברשת הטלוויזיה האמריקאית CBS. עונתה הראשונה עלתה לשידור ב-21 בספטמבר 2021.
במאי 2022, CBS חידשה את הסדרה לעונה שנייה ושלישית. העונה השנייה עלתה לראשונה ב-20 בספטמבר 2022. העונה השלישית עלתה לראשונה ב-13 בפברואר 2024, שהייתה עיכוב מספטמבר 2023 עקב שביתות ה-WGA ו SAG-AFTRA. מאותה סיבה, יהיו רק 13 פרקים בעונה השלישית. באפריל 2024, הסדרה חודשה לעונה רביעית.
במרץ 2025 הסדרה בוטלה; תסתיים בתום עונתה הרביעית.
סקירת הסדרה

| עונה | עונה | פרקים | פרקים | שודרה לראשונה (ארצות הברית ארצות הברית)> הפרק הראשון | שודרה לראשונה (ארצות הברית ארצות הברית)> הפרק האחרון |
| --- | --- | --- | --- | --- | --- |
|  | 1 | 21 | 21 | 21 בספטמבר 2021 | 24 במאי 2022 |
|  | 2 | 22 | 22 | 20 בספטמבר 2022 | 23 במאי 2023 |
|  | 3 | 13 | 13 | 13 בפברואר 2024 | 21 במאי 2024 |
|  | 4 | — | — | 15 באוקטובר 2024 | — |
עלילה

הסדרה מתמקדת בכוח משימה מיוחד ואיכותי של ה-FBI שבסיסו בבודפשט, המשמש כחוד החנית של הארגון באיתור ובנטרול איומים על אינטרסים אמריקאים מעבר לים, ובעיקר באירופה.
הסדרה מתמקדת בלכידת פושעים מעבר לים, בשונה מסדרת המקור, "FBI", וסדרת הספין-אוף הנוספת "FBI: המבוקשים ביותר" העוסקות בעיקר בפשעים שאירעו בשטח ארצות הברית.
צוות השחקנים והדמויות

לוק קליינטנק – סקוט פורסטר (עונות 1–3), הסוכן המיוחד העומד בראש היחידה המוטסת. עוזב את היחידה בסוף העונה השלישית.
וינסה וידוטו – קמרון וו (עונות 1–הווה), בוגרת אקדמיית וסט פוינט. סגניתו החדשה של מפקד היחידה פורסטר.
קרטר רדווד – אנדרה ריינס (עונות 1–הווה), סוכן מיוחד עם רקע בחשבונאות.
אווה-ג'יין וויליס – מייגן "סמיטי" גארטסון (עונות 2–הווה), סוכנת יורופול, חברה לשעבר של פורסטר, המחליפה של קתרין הייגר.
כריסטינה וולף – אמנדה טייט (עונות 3–הווה), אנליסטית מודיעינית מפקחת של ה-FBI. מובילה את צוות האנליסטים החדש של היחידה המוטסת ה-FBI.
גרג הובנסיאן – דמיאן פאוול (עונות 2–3), סוכן מיוחד עם עבר בתור סוכן סמוי. הגיע ליחידה לקראת סוף העונה השנייה, והועבר לגרמניה בתחילת העונה השלישית.
היידה ריד – ג'יימי קלט (עונות 1–2, אורחת בעונה 3), סגניתו לשעבר של מפקד היחידה. עוזבת את היחידה המוטסת בתחילת העונה השלישית.
כריסטיאנה פאול – קתרין ייגר (עונה 1, אורחת בעונה 2), סוכנת היורופול המשמשת כאשת קשר בין הארגונים.
ג'סי לי סופר – ווסלי מיטשל (עונות 4–הווה), סוכן מיוחד, עומד בראש היחידה המוטסת לאחר שפורסטר עזב.
בסדרה מופיעים לעיתים גם שחקני סדרת האם, FBI: ג'רמי סיסטו, מיסי פרגרים, זיקו זאקי, ג'ון בויד ואלנה דה לה גרזה.
הערות שוליים

↑  Pedersen, Erik (12 ביולי 2021). "CBS Fall Premiere Dates: New 'NCIS', 'CSI', 'FBI' Series Plus Returning Comedies, Dramas & Reality Fare". Deadline Hollywood. נבדק ב-12 ביולי 2021. {{cite web}}:  (עזרה)
↑  White, Peter (9 במאי 2022). "'FBI', 'FBI: Most Wanted' & 'FBI: International' Handed Two Season Pick-Ups At CBS". Deadline Hollywood. נבדק ב-9 במאי 2022. {{cite web}}:  (עזרה)
↑  Schwartz, Ryan (23 ביוני 2022). "CBS Sets Fall Premiere Dates for FBI, Ghosts, NCIS, Young Sheldon and More". TVLine. נבדק ב-23 ביוני 2022. {{cite web}}:  (עזרה)
↑  Nellie, Andreeva (13 בנובמבר 2023). "CBS Sets 2024 Premiere Dates For Delayed Scripted Series, Confirms 'Matlock' & 'Poppa's House' Move To Next Season". Deadline Hollywood. {{cite web}}:  (עזרה)
↑  Nelson, Allie. "Everything to Know About 'FBI: International' Season 3". Parade. נבדק ב-9 באפריל 2024. {{cite web}}:  (עזרה)
↑  Porter, Rick (9 באפריל 2024). "'FBI' Scores Three-Season Renewal at CBS". The Hollywood Reporter. נבדק ב-9 באפריל 2024. {{cite web}}:  (עזרה)
↑  Andreeva, Nellie (March 4, 2025). ‘FBI: Most Wanted’ & ‘FBI: International’ Canceled By CBS. Deadline. Retrieved March 5, 2025
↑  White, Peter; Andreeva, Nellie (12 בינואר 2020). "'FBI' Second Spinoff In Discussions, Could Get Going Next Season". Deadline Hollywood. נבדק ב-5 בנובמבר 2020. {{cite web}}:  (עזרה)
↑  White, Peter (19 במאי 2020). "'FBI': Second Spinoff Still A Consideration At CBS". Deadline Hollywood. נבדק ב-6 בנובמבר 2020. {{cite web}}:  (עזרה)
↑  "ViacomCBS Press Express | FBI: International". ViacomCBS Press Express (באנגלית). נבדק ב-2021-08-12.
כוכב לכת פחמני

הצגה אמנותית של כוכב לכת פחמני. פני השטח כהים ואדמדמים כתוצאה ממרבצי פחמימנים.
כוכב לכת פחמני נחזה כסוג של כוכב לכת המכיל יותר פחמן מאשר חמצן. פחמן הוא היסוד הרביעי בשכיחותו ביקום אחרי מימן, הליום וחמצן, אבל למרות חיוניותו לחיינו, הוא מהווה רק 0.1% ממסת כדור הארץ. כוכבי לכת פחמניים עשויים להיווצר מדיסקאות קדם-פלנטריות העשירות בפחמן ודלות בחמצן.
כוכב הלכת יאנסן (55 Cancri e) (אנ'), הוכרז ב-2012 כבעל סממנים של כוכב לכת פחמני, אשר הלחץ בליבתו הפך כמויות גדולות של פחמן ליהלום.
תיאור

למערכות פלנטריות שונות יש יחסי פחמן לחמצן - C/O - שונים. מדענים משתמשים ביחס בין פחמן לחמצן בכוכב האם כמדד ליחס שהיה בענן האבק והגז שהתגבש לכוכבי לכת באותה מערכת פלנטרית. יחס פחמן לחמצן בשמש שלנו הוא בערך חצי, ואכן, סלעים על פני כדור הארץ מורכבים בעיקר ממינרלים עשירים בחמצן הנקראים סיליקטים. בשנת 2020, סקר של 249 כוכבים דמויי שמש הסמוכים למערכת השמש מצא כי ל-12% מהכוכבים יש יחסי C/O מעל 0.65, מה שהופך אותם למועמדים לקיים מערכות פלנטריות המכילות כוכבי לכת סלעיים עתירי פחמן. עם זאת, במחקר הזה לא התגלו כוכבים עם יחס C/O מעל 0.8, יחס שמבטיח, לדעת החוקרים, כי במידה וימצאו שם כוכבי לכת סלעיים, הם יהיו עתירי פחמן. כאשר כוכבים עתיקים מתים, הם פולטים כמויות גדולות של פחמן. ככל שיחלוף הזמן ויסתיימו עוד ועוד דורות של כוכבים, יגדל ריכוז הפחמן, ואיתו ריכוז כוכבי הלכת הפחמניים.
ב-2005, לאחר שלמדו על מחקר שטען כי צדק נוצר מגרעין של כוכב לכת פחמני, חזו המדענים מארק קוצ'נר ושרה סיגר את קיומו של כוכב לכת פחמני (במאמר שלא התקבל לפרסום), תחזית שהוצגה בוועידת חקר כוכבי הלכת מחוץ למערכת השמש באספן, קולורדו. מחקרים קודמים בנושא כוכבי לכת עם יחסי פחמן-חמצן גבוהים נעשו כבר ב-1987, על ידי פגלי וקמרון.
לפי אחת ההשערות, לכוכב לכת פחמני תהיה כנראה ליבה עשירה בברזל, כמו שיש לכוכבי הלכת הארציים. סביב הליבה יהיה סיליקון קרביד וטיטניום קרביד. מעל שכבה זו צפויה שכבת פחמן בתצורת גרפיט, ואם הלחץ גבוה מספיק, ייתכן מצע של יהלום בעובי קילומטרים. במהלך התפרצויות געשיות, ייתכן שיהלומים מתוך כוכב הלכת יכולים לעלות אל פני השטח, וכתוצאה מכך ייווצרו הרים של יהלומים וסיליקון קרבידים. פני השטח יכילו פחמימנים קפואים או נוזליים (למשל זפת ומתאן) ופחמן חד-חמצני. תאורטית, על כוכבי לכת פחמניים בעלי אטמוספירה ייתכן קיום של מחזור מזג אוויר, בתנאי שטמפרטורת פני השטח הממוצעת היא מתחת ל-77 מעלות צלזיוס.
עם זאת, כוכבי לכת פחמניים כנראה יהיו נטולי מים, שהיווצרותם נמנעת מכיוון שכל אטום חמצן שיימסר על ידי שביטים או אסטרואידים יגיב עם הפחמן שעל פני השטח. בכוכב פחמן קריר יחסית, האטמוספירה תהיה מורכבת בעיקר מפחמן דו-חמצני או פחמן חד-חמצני עם כמות משמעותית של ערפיח פחמן.
כוכבי לכת פחמניים צפויים להיות בקוטר דומה לכוכבי לכת עשויים סיליקט ומים בעלי אותה מסה, מה שעלול להקשות על ההבחנה ביניהם. המקבילים של מאפיינים גאולוגיים על פני כדור הארץ עשויים להיות נוכחים גם הם, אך בעלי הרכבים שונים. לדוגמה, הנהרות עשויים להזרים שמן במקום מיים. אם הטמפרטורה נמוכה מספיק (מתחת ל-350 מעלות קלוין), סינתזה פוטוכימית של גזים יכולה ליצור פחמימנים ארוכי שרשרת, שיכולים להפוך לגשם שירד על פני השטח.
יש חוקרים שטוענים שכוכבי לכת פחמניים לא יאפשרו חיים, כיוון שהקשיות הגבוהה של ליבתם לא תאפשר גאולוגיה פעילה ותנועה טקטונית החושפים חומרים שונים לאטמוספירה, דבר שלטענתם היה חיוני ליצירת חיים בכדור הארץ.
חיפוש אחר מועמדים אפשריים

ניתן להסיק על הרכבו הכללי של כוכב לכת על ידי מדידת הרדיוס והמסה שלו, אבל מידע זה לא מאפשר להבחין בין כוכב לכת המורכב מסיליקטים לזה המורכב מפחמן כי צפיפותם דומה. ניתן לאמת גילוי כוכב לכת פחמני על ידי בחינת הספקטרום שלו: הספקטרום של כוכב לכת פחמני יראה חוסר במים, אך יראה נוכחות של חומרים פחמניים, כמו פחמן חד-חמצני. כוכבי לכת פחמניים עשויים להיות ממוקמים ליד המרכז הגלקטי או בצבירים כדוריים המקיפים את הגלקסיה, שם לכוכבים יש יחס פחמן לחמצן גבוה יותר מאשר לשמש ולכן הסבירות ליצירת כוכב לכת פחמני שם גדולה יותר. כוכבי לכת במערכות של פולסרים או ננסים לבנים גם הם מועמדים טובים להיות כוכבי לכת פחמניים כיוון שכוכב אשר נימצא בשלב יצור פחמן מעשיר את סביבתו בפחמן לאחר הפיצוץ.
בשנת 2011, נאס"א ביטלה משימה שהייתה מתוכננת ל 2015 בשם TPF (אנ'), טלסקופ חלל גדול בהרבה מטלסקופ החלל האבל, שהיה יכול לזהות כוכבי לכת פחמניים. טלסקופ החלל גימס ווב מצויד ביכולת למדוד ספקטרום של כוכבי לכת דמויי-ארץ כדי לגלות את הרכבם.
חיפוש אחר מועמדים אפשריים > יאנסן

באוקטובר 2012, הוכרז כי כוכב הלכת יאנסן (55 Cancri e) (אנ') המקיף פולסר בעל יחס פחמן לחמצן של 0.78, מציג ראיות להיותו כוכב לכת פחמני. אורך השנה על כוכב הלכת יאנסן קצר ביותר, הוא מקיף את הכוכב קופרניקוס שבקבוצת סרטן אחת ל-18 שעות. ב-2016 הפך יאנסן לכוכב הלכת החוץ-שמשי הראשון אשר האטמוספירה שלו אופיינה בהצלחה כמורכבת מחנקן, מים ואפילו חמצן, בדומה לזו של כדור הארץ. יאנסן מרוחק כ-40 שנות אור מאיתנו, מסתו גדולה פי שמונה מזו של כדור הארץ ורדיוסו כפול משלנו. מחקרים מצביעים על כך שהטמפרטורה על פני השטח שלו היא אלפי מעלות צלזיוס והוא "מכוסה בגרפיט ויהלום ולא במים ובגרניט". לשם השוואה, ליבת כדור הארץ עשירה בחמצן אבל מסת הפחמן שבה היא רק כאלפית מכלל המסה. המחקר מעריך כי לפחות שליש ממסתו של כוכב הלכת – או כשלוש מסות ארץ – עשוי להיות יהלום, ומעריכים שהוא בעל אטמוספירה צפופה למרות קרבתו הרבה לשמש שלו.
חיפוש אחר מועמדים אפשריים > דראוגר, פולטרגייסט ופוביטור

כוכבי לכת כמו Draugr ,Poltergeist ו־Phobetor במערכת PSR B1257+12 (אנ'), המקיפים גם הם פולסר, עשויים להיות כוכבי לכת פחמניים שנוצרו לאחר פיצוץ סופרנובה של כוכב בשלב יצור פחמן, או כוכבי לכת שהיו קיימים כבר בזמן הפיצוץ כענקי גז ואיבדו את שכבות האטמוספירה שלהם בפיצוץ, תוך השארת ליבת פחמן.
חיפוש אחר מועמדים אפשריים > מערכת בטא פיקטוריס

הועלתה סברה שגם סביב הכוכב בטא בכן-ציור (בטא פיקטוריס), כוכב צעיר המרוחק מאיתנו 63 שנות אור, נמצא כוכב לכת פחמני.
עצמים אחרים עשירים בפחמן

באוגוסט 2011, מתיו ביילס וצוות המומחים שלו מאוניברסיטת סווינבורן לטכנולוגיה באוסטרליה דיווחו כי לפולסר אלפיות השנייה PSR J1719-1438 (אנ'), המצוי כ-4000 שנות אור מכדור הארץ, עשוי להיות מלווה בגודל של כוכב לכת, מלווה העשוי ברובו מיהלום מוצק. למרות שהמלווה קטן יחסית (קוטרו בערך פי חמישה מכדור הארץ), המסה שלו מעט גדולה יותר מזו של צדק. הצפיפות הגבוהה שלו היא שרמזה לצוות על הסבירות להיותו עשיר בפחמן וחמצן - והצביעה על הצורה הגבישית של היסודות. עם זאת, התיאוריה היא ש-"כוכב הלכת" הזה הוא שריד של ננס לבן שהתנדף, ורק הליבה הפנימית נותרה ממנו. לפי הגדרות מסוימות, מצב זה אינו מאפשר לקרוא לו כוכב לכת, כיוון שהוא נוצר ככוכב.
ראו גם

כוכב לכת הליום, מופע נוסף של ננס לבן שאיבד מסה והפך לכוכב לכת
הערות שוליים

1 2 3  John Matson, Carbon Planets Turn Earth’s Chemistry on Its Head, Scientific American, ‏2013-01-01 (באנגלית)
1 2  E. Stonkutė et al., High-resolution Spectroscopic Study of Dwarf Stars in the Northern Sky: Lithium, Carbon, and Oxygen Abundances, The Astronomical Journal 159, 2020-02, עמ' 90 doi: 10.3847/1538-3881/ab6a19 (באנגלית)
1 2 3 4 5 6 7 8 9  Carbon Planets, NovaCelestia.com (באנגלית)
1 2 3 4 5  George Musser, Earth-Like Planets May Be Made of Carbon, Scientific American, ‏2010-01-01 (באנגלית)
1 2 3 4  אבי בליזובסקי, עכשיו גם כוכבי לכת מיהלומים, באתר הידען - Hayadan, ‏2005-02-13
↑  Exoplanet Interior Composition, Sara Seager (באנגלית)
1 2  Marc J. Kuchner, S. Seager, Extrasolar Carbon Planets, https://www.saraseager.com/ (באנגלית)
↑  Bruce Fegley, Jr. and A.G.W. Cameron, A vaporization model for iron/silicate fractionation in the Mercury protoplanet, Earth and Planetary Science Letters 82, 1987, עמ' 207-222
↑  S. Seager, M. Kuchner, C. Hier-Majumder, B. Militzer, Mass-Radius Relationships for Solid Exoplanets, The Astrophysical Journal 669, 2007-11-10, עמ' 1279–1297 doi: 10.1086/521346 (באנגלית)
↑  Ashley Strickland, Carbon-rich planets made of diamonds may exist beyond our solar system, study says, CNN, ‏2020-09-14 (באנגלית)
1 2 3 4  Scientists model a cornucopia of Earth-sized planets, phys.org, ‏24 בספטמבר 2007 (באנגלית)
↑  Johanna K. Teske, Katia Cunha, Simon C. Schuler, Caitlin A. Griffith, Verne V. Smith, Carbon and Oxygen Abundances in Cool Metal-rich Exoplanet Hosts: A Case Study of the C/O Ratio of 55 Cancri, The Astrophysical Journal 778, 2013-11-12, עמ' 132 doi: 10.1088/0004-637X/778/2/132
1 2 3 4  Chris Wickham, A diamond bigger than Earth?, reuters, ‏21 באוקטובר 2012
1 2  Matt Williams, Planet With Lava Oceans Also has an Atmosphere, Says New Study, Universe Today, ‏2017-11-17 (באנגלית)
1 2  אבי בליזובסקי, כוכב לכת עשוי מיהלום, באתר הידען - Hayadan, ‏2012-10-13
↑  Exoplanet-catalog, Exoplanet Exploration: Planets Beyond our Solar System (באנגלית)
↑  Solid diamond planet found - Australian Geographic, web.archive.org, ‏2011-10-06
השוואת גדלים של כוכבי לכת לפי הרכבם, על רקע פיסה מהשמש שלנו המשמשת לקבלת קנה מידה. השורה הראשונה מציינת כוכבי לכת שמסתם כמסת כדור הארץ, השורה השנייה מציגה מסה גדולה פי 5. העמודה השנייה משמאל היא של כוכבי לכת סיליקטים והעמודה השלישית משמאל היא של כוכבי לכת פחמניים. כדור הארץ מופיע בשורה הראשונה, שני משמאל.
FBI: המבוקשים ביותר

| --- | --- |

 מבוסס על:  אף. בי. איי 
 סוגה:  דרמה משטרתית 
 יוצרים:  René Balcer 
 שחקנים:  ג'וליאן מקמהון יאיא גוסלין מיגל גומס אלכסה דבאלוס קלאן לוץ קיישה קאסל-יוז דילן מקדרמוט
 ארץ מקור:  ארצות הברית 
 שפות:  אנגלית 
 מספר עונות:  6 
 מספר פרקים:  99 (נכון ל־25 בפברואר 2025) 
 הפקה
 מפיקים בפועל:  דיק וולף, ארתור פורני, René Balcer, פטר ג'נקובסקי 
 חברת הפקה:  אולפני CBS, יוניברסל טלוויז'ן, Wolf Entertainment 
 הפצה:  NBCUniversal הפקות, CBS מדיה ונצ'רס, Paramount Global Content Distribution, Xfinity Streampix 
 מוזיקה:  אטלי אורוורסון 
 שידור
 רשת שידור:  CBS 
 תקופת שידור מקורית:  7 בינואר 2020 – הווה 
 קישורים חיצוניים
 אתר רשמי
 דף התוכנית ב-IMDb
 
FBI: המבוקשים ביותר (באנגלית: FBI: Most Wanted) היא סדרת דרמת פשע אמריקאית העוסקת במרדף יחידה מיוחדת של סוכני FBI אחרי פושעים מבוקשים ביותר. היא סדרת ספין אוף של סדרת הטלוויזיה "FBI".
הסדרה מופקת ומשודרת ברשת הטלוויזיה האמריקאית CBS. העונה הראשונה עלתה לשידור ב-7 בינואר 2020, ונגמרה ב-5 במאי 2020. העונה השנייה עלתה לשידור ב-17 בנובמבר 2020 ונגמרה ב-25 במאי 2021. העונה השלישית עלתה לשידור ב-21 בספטמבר 2021.
ב-9 במאי 2022 הסדרה חודשה לעונות רביעית וחמישית.
במרץ 2025 הסדרה בוטלה; תסתיים בתום עונתה השישית.
סקירת הסדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 14 | 14 | 7 בינואר 2020 | 5 במאי 2020 |
|  | 2 | 15 | 15 | 17 בנובמבר 2020 | 25 במאי 2021 |
|  | 3 | 22 | 22 | 21 בספטמבר 2021 | 24 במאי 2022 |
|  | 4 | 22 | 22 | 20 בספטמבר 2022 | 23 במאי 2023 |
|  | 5 | 13 | 13 | 13 בפברואר 2024 | 21 במאי 2024 |
|  | 6 | — | — | 15 באוקטובר 2024 | — |
עלילה

הסדרה מתמקדת בכוח משימה מיוחד ואיכותי של ה-FBI, צוות קטן וייחודי שנועד לעקוב וללכוד נמלטים ידועים לשמצה המשובצים ברשימת המבוקשים ביותר של ה-FBI. הסוכן המיוחד ג'ס לקרוי הוא ראש צוות המשימה, והוא התמחה כפרופלאי.
הסדרה מתמקדת יותר בניתוח הפושעים ובבניית פרופילים שלהם במטרה ללכוד אותם, בשונה מסדרת המקור, "FBI", וסדרת הספין-אוף הנוספת "FBI: אינטרנשיונל" העוסקות יותר בפשע ובחקירה.
שחקנים

ג'וליאן מקמהון – ג'ס לקרוי (עונות 1–3), הפרופילאי והסוכן המיוחד העומד בראש הצוות. נרצח בעונה 3.
קלאן לוץ – קני "קן" קרוסבי (עונות 1–3), קצין לשעבר במודיעין הצבאי.
רוקסי שטרנברג – שריל בארנס (עונות 1–6), סגניתו של מפקד היחידה.
קיישה קאסל-יוז – האנה גיבסון (עונות 1–הווה), האנליסטית של היחידה.
נת'ניאל ארקנד – קלינטון סקיי (עונות 1–3), סוכן מיוחד של ה-FBI וגיסו של לקרוי.
דילן מקדרמוט – רמי סקוט (עונות 3–הווה), הסוכן המיוחד העומד בראש הצוות לאחר מותו של ג'ס.
אלכסה דבאלוס – קריסטין גיינס (עונות 2–4), סוכנת מיוחדת של ה-FBI שעברה למשרד ממיאמי בעונה 2.
שנטל ואנסנטן – נינה צ'ייס (עונות 4–הווה), סוכנת מיוחדת, המחליפה של קריסטין.
בסדרה מופיעים לעיתים גם שחקני סדרת האם: מיסי פרגרים, זיקו זאקי, אבונה נואל, ג'ון בויד, אלנה דה לה גרזה וג'רמי סיסטו.
פרסים ומועמדויות

| שנה | פרס | קטגוריה | מועמד(ים) | תוצאה | מקור |
| --- | --- | --- | --- | --- | --- |
| 2024 | פרס אמי האמנותי | תיאום הפעלולים הטוב ביותר בסדרת דרמה, מיני סדרה או סדרת אנתולוגיה סדרת או סרט | דקלן מולווי | מועמדות |  |
| 2024 | פרס אמי האמנותי | הפעלולים הטובים ביותר | צ'אד הסלר | מועמדות |  |
| 2024 | פרס אמי אמנותי לבידור בפריים טיים | תיאום הפעלולים הטוב ביותר לתוכנית דרמה | דקלן מולווי | מועמדות |  |
הערות שוליים

↑  Andreeva, Nellie (9 במאי 2019). "CBS Orders Dramas 'Evil', 'FBI: Most Wanted' & 'All Rise' To Series". Deadline Hollywood. נבדק ב-1 ביוני 2019. {{cite web}}:  (עזרה)
↑  Petski, Denise (24 במרץ 2021). "CBS Renews 'FBI' & 'FBI: Most Wanted', Orders Spinoff Series 'FBI: International'". Deadline Hollywood. נבדק ב-24 במרץ 2021. {{cite web}}:  (עזרה)
↑  Selome Hailu (May 9, 2022). ‘FBI,’ ‘FBI: International’ and ‘FBI: Most Wanted’ Renewed for Two New Seasons Each at CBS. Variety. Retrieved May 9, 2022
↑  Andreeva, Nellie (March 4, 2025). ‘FBI: Most Wanted’ & ‘FBI: International’ Canceled By CBS. Deadline. Retrieved March 5, 2025
↑  "'Wow. What a night! And yes, you saw that correctly, Crosby won't be chasing down any bad guys for a little while". 22 בספטמבר 2021. נבדק ב-22 בספטמבר 2021. {{cite web}}:  (עזרה)
↑  Tom Smyth, All the Winners of the Creative Arts Emmys, Vulture, ‏2024-01-07 (באנגלית)
↑  Eve Batey,Chris Murphy, Creative Arts Emmys 2024: See the Winners Here, Vanity Fair, ‏2024-09-08 (באנגלית אמריקאית)
טד באד

תיאודור פול "טד" באד (באנגלית: Theodore Paul "Ted" Budd; נולד ב-21 באוקטובר 1971) הוא פוליטיקאי אמריקאי, המכהן כחבר הסנאט של ארצות הברית מטעם מדינת קרוליינה הצפונית, מאז 2023. בשנים 2023-2017 היה חבר בית הנבחרים של ארצות הברית מטעם מחוז הקונגרס ה-13 של מדינת קרוליינה הצפונית. באד, איש המפלגה הרפובליקנית, נבחר לראשונה לקונגרס בבחירות 2016.
ביוגרפיה

באד נולד בעיר וינסטון סיילם שבקרוליינה הצפונית. בצעירותו עברה משפחתו לחווה חקלאית שהשתרעה על שטח כבן 120 דונם על גדות נהר ידקין שבמחוז דייווי סמוך ליישוב אדוונס (Advance). בחווה זו גידלה משפחת באד בקר ותרנגולים. אביו היה בעל חברה לתחזוקת מבנים. באד למד בתיכון המחוזי של דייווי והשלים את לימודיו התיכוניים בשנת 1990. לאחר מכן למד באוניברסיטת אפלצ'יאן, שם למד מנהל עסקים והיה לבוגר אוניברסיטה ב-1994. כעבור זמן השלים לימודי תואר שני במנהל עסקים מאוניברסיטת וייק פורסט. הוא הבעלים של חנות לכלי ירייה ואקדחים השוכנת בעיירה רוראל הול.
בעקבות חלוקת מחוזות בחירה מחדש בידי בית משפט בקרוליינה הצפונית, מחוז הקונגרס ה-13 של קרוליינה הצפונית אוחד למעשה עם מרבית שטחי מחוז הקונגרס השני. בכך נוצר מחוז הקונגרס ה-13 מחדש מבחינה דמוגרפית, המשתרע מהפרוורים הצפוניים של שארלוט עד לגרינסבורו. לפיכך, נציג מחוז הקנגרס ה-13 המכהן ג'ורג' הולדינג בחר להתמודד מטעם מחוז הקונגרס השני. באד התמודד בבחירות מקדימות שהתקיימו במפלגה הרפובליקנית בפריימריז בן 17 טוענים לכתר. במקור, בית מגוריו שכן בשטחי מחוז הקונגרס החמישי, אך השרטוט מחדש של גבולות המחוזות בקרוליינה הצפונית הציב את ביתו במחוז הקונגרס ה-13.
בעזרת הארגון השמרני "המועדון לצמיחה" (Club for Growth), שהוציא מעל 285,000 דולר אמריקני למען מתן סיוע למסע הבחירות של באד, הוא זכה בבחירות המקדימות עם 20% מהקולות. בבחירות הכלליות ניצב בפני ברוס דייוויס, מועמד המפלגה הדמוקרטית ולשעבר נציב מחוז גילפורד. באד גבר עליו וגרף כ-56% מקולות הבוחרים, והושבע לתפקידו בראשית ינואר 2017 עם התכנסות הקונגרס ה-115 של ארצות הברית.
באד מתנגד לחוק הגנת החולה וטיפול בר השגה והצביע בעד ביטולו במהלך 2017. כמו כן, הוא חבר ב"שדולת החירות", קבוצת חברי קונגרס המאגדת בתוכה רפובליקנים שמרנים. בדצמבר 2020 נמנה בין 126 חברי בית הנבחרים מהמפלגה הרפובליקנית שחתמו על מכתב ידידי בית המשפט לשם הבעת תמיכה בתיק "טקסס נגד פנסילבניה", תובענה ייצוגית שהוגשה לבית המשפט העליון של ארצות הברית בניסיון לערער על תוצאות הבחירות לנשיאות ארצות הברית 2020 במספר מדינות מתנדנדות, בהן ג'ו ביידן ניצח את הנשיא המכהן דונלד טראמפ. בית המשפט העליון מיאן לדון בתיק על סמך שלטקסס אין זכות עמידה לערער על תוצאות בחירות במדינה אחרת, על סמך פרק 3 לחוקת ארצות הברית.
ב-28 באפריל 2021 הכריז באד, לאחר פרישתו של הסנאטור ריצ'רד בר, על התמודדותו לסנאט של ארצות הברית בבחירות 2022. האו נמנה בין שלושת המתמודדים המובילים למועמדות המפלגה הרפובליקנית, לצד מושל קרוליינה הצפונית לשעבר פט מקרורי וחבר הקונגרס לשעבר מארק ווקר. ב-17 במאי 2022 נבחר למועמד המפלגה הרפובליקנית לסנאט. בבחירות הכלליות גבר על יריבתו הדמוקרטית שרי ביזלי, גרף 50.7% מהקולות ונבחר לכהונתו הראשונה בת שש השנים.
הערות שוליים

↑  ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
↑  ברוס הנדרסון, How a gun store owner with no political experience won the nation’s most crowded primary, באתר Charlotte Observer‏, 22 ביולי 2016 (באנגלית)
↑  סימון פת'ה, Seventeen Republicans Walk into a Primary…, באתר Roll Call‏, 23 במאי 2016 (באנגלית)
↑  דייל גואינג, Ted Budd wins big in 13th, באתר Mooresville Tribune‏, 7 ביוני 2016 (באנגלית)
↑  ויליאם דאגלס, New House Rep. Ted Budd of NC sworn into office; now he’ll bunk there, באתר The Wichita Eagle‏, 3 בינואר 2017 (באנגלית)
↑  מייקל ר. בלוד וניקולס ריקרדי, Biden officially secures enough electors to become president, באתר AP‏, 5 בדצמבר 2020 (באנגלית)
↑  הניו יורק טיימס, ביהמ"ש העליון בארה"ב דחה את התביעה של טקסס נגד תוצאות הבחירות, באתר הארץ, 12 בדצמבר 2020
↑  ג'יימס ארקין, Ted Budd launches Senate bid in North Carolina, באתר פוליטיקו, 28 באפריל 2021 (באנגלית)
↑  בריאן אנדרסון, Rep. Ted Budd enters North Carolina U.S. Senate race, באתר AP‏, 28 באפריל 2021 (באנגלית)
↑  גארי ד. רוברטסון, Beasley, Budd win as NC voters pare down primary candidates, באתר AP‏, 18 במאי 2022 (באנגלית)
↑  דיפה שיבארם, Republican Ted Budd takes North Carolina Senate seat, beating Democrat Cheri Beasley, באתר NPR‏, 9 בנובמבר 2022 (באנגלית)
| --- | --- |
בקרת זהויות :  US Congress: B001305
בית המדרש גולדרס גרין

| --- | --- |
 התאגדות:  קהילה אורתודוקסית עצמאית
 שפה רשמית:  אנגלית
 מדינה:  בריטניה
 מקום פעילות:  The Riding, Golders Green Road, Golders Green, London NW11 8HL
 מייסדים:  הרב ד"ר אליהו מונק
 תקופת הפעילות:  1934–הווה (כ־91 שנים)
 מוטו:  והתפללו והתחננו אליך בבית זה ואתה תשמע השמים
 https://ggbh.info/index.html
 קואורדינטות:  51°34′25″N 0°12′10″W﻿ / ﻿51.5735°N 0.202639°W﻿ / 51.5735; -0.202639
 he
 
בית המדרש גולדרס גרין הוא כינויה של קהילה חרדית עצמאית הפועלת בפרוור גולדרס גרין בצפון לונדון. הקהילה ידועה גם בשמות קהילת מונק'ס או GGBH. התפילות נערכות בנוסח אשכנז.
בפרוור גולדרס גרין קיימות מספר רב של קהילות יהודיות שונות. יש בו כ-50 מסעדות כשרות, מעל 40 בתי כנסת ו-30 בתי ספר יהודיים, חלקם פרטיים. קהילת בית המדרש גולדרס גרין היא הקהילה הגדולה והמשפיעה ביותר.